# Belboh

### Z Wikipédie

Belboh, Belbog, Bialbog, Byelobog, Bielobog, Belun, Bylun bol staroslovanský boh dňa, svetla a dobra. Patrí medzi významnejších slnečných bohov a tiež medzi najstarších. Jeho meno je predstaviteľom moci svetla, v protiklade s neodmysliteľne spätým Černobohom.
Úloha tohoto boha je bezpochyby pozitívna, čo vyplýva z jednoznačne kladného postavenia bielej farby u Slovanov. Keď chcel niekto v minulosti niečo pochváliť, spojil to s bielou farbou (biely šuhaj, biele dievča, biela dedina…). V okolí Bieloruska je Belboh známy ako Belun, ktorý sa zjavuje v podobe starca s dlhou bradou v bielom odeve. Rád pomáha koscom pri práci a dáva im bohaté dary. Zjavuje sa len cez deň, vyvádza zblúdilých z lesa. Belboh je personifikáciou svetla a jeho moci. V tme sa človek „stratí“, svetlo vedie k cieľu. Zároveň je tiež bohom pribúdajúcej polovice roku. V dobe zimného slnovratu vždy porazil Černoboha a prevzal od neho kontrolu nad riadením vývoja. V deň letného slnovratu sa boj opakoval, avšak víťazom bol tentokrát Černoboh.

## [úprava] Literatúra

- v trilógii Černokňažník bol predstavený ako boh, ktorý sa tvári ako boh dobra, ale v skutočnosti pácha zlo za dňa a jeho démoni čerpajú silu zo slnka. Bojuje proti nemu jeho brat Černoboh, ktorý nie je vyslovene dobrý ale nie je zas až taký zlý.

| Tento článok o náboženskej téme je príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../b/e/l/Belboh.html"

Kategórie: Náboženské výhonky | Slovanskí bohovia

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Български
- Česky
- Dansk
- Deutsch
- English
- Suomi
- Hrvatski
- Русский
- Српски / Srpski